b"\n_START_ARTICLE_\nSWAPO\n_START_PARAGRAPH_\nThe South West Africa People's Organization ili SWAPO (Jugozapadna afri\xc4\x8dka narodna organizacija) je politi\xc4\x8dka stranka u Namibiji. Na zakonodavnim izborima odr\xc5\xbeanim 15. i 16. studenog 2004., stranka je osvojila 75,1% ili 55 od 78 mjesta u parlamentu._NEWLINE_SWAPO je osnovan s nekoliko drugih skupina kao oslobodila\xc4\x8dka organizacija. Poslije Prvog svjetskog rata, kada je biv\xc5\xa1a njema\xc4\x8dka kolonija Njema\xc4\x8dka Jugozapadna Afrika predana Ju\xc5\xbenoafri\xc4\x8dkoj Republici kao mandat za Ujedinjeno Kraljevstvo. Ju\xc5\xbenoafri\xc4\x8dka Republika je ovaj mandat pretvorila u vojnu okupaciju pod apartheidom._NEWLINE_SWAPO je imao sjedi\xc5\xa1te me\xc4\x91u narodom Ovambo na sjeveru Namibije. 1960-ih, SWAPO je sura\xc4\x91ivao s drugim oslobodila\xc4\x8dkim organizacijama namibijskog naroda, protiv ju\xc5\xbenoafri\xc4\x8dke vojske. Organizacija je imala sjedi\xc5\xa1te u Zambiji do 1975., poslije toga u Angoli, gdje je SWAPO sura\xc4\x91ivao s marksisti\xc4\x8dkom organizacijom MPLA (portugalski: Movimento Popular de Liberta\xc3\xa7\xc3\xa3o de Angola)._NEWLINE_Kada je Namibija dobila nezavisnost 1990. godine, SWAPO je postao dominantna politi\xc4\x8dka stranka, s predsjednikom Samom Nujomom koji je izabran za prvog predsjednika Namibije. Nujoma je promijenio ustav da bi se mogao ponovo kandidirati 1999. na predsjedni\xc4\x8dkim izborima. Godine 2004., za predsjednika je izabran pripadnik SWAPO-a Hifikepunye Pohamba."